Atentat terorist la Viena. Ce au văzut martorii în momentul atacurilor.
Rabinul Schlomo Hofmeister a explicat că a văzut atacatorul alergând spre barurile şi restaurantele de lângă sinagogă. Tot el îţi spune că erau mulţi oameni afară, pentru că era o seară călduroasă. Un tânăr spune că a crezut iniţial că sunt focuri de artificii, nu focuri de armă.
Au fost clipe de teroare în centrul Vienei, iar cei care au avut ghinionul să fie acolo în momentul atacurilor au povestit ce au văzut şi ce au auzit. Rabinul Schlomo Hofmeister a văzut chiar momentul în care atacatorul a început să tragă cu arma. Nu a îndreptat arma spre sinagogă, spune rabinul, ci spre oameni. Unui tânăr împuşcăturile i s-au părut focuri de artificii, iar mai apoi şi-a dat seama ce se întâmplă. Scholmo Hofmeister, rabin: "Ceea ce am văzut eu a fost un atacator alergând spre baruri și restaurante care sunt lângă clădirea sinagogii. În faţa restaurantelor şi a barurilor sunt mese, a fost o seară călduroasă, erau aproape 20 de grade afară. Oamenii stăteau afară, iar el trăgea înspre oameni. Am încercat să mă dau din dreptul geamului şi să sun la poliţie, dar când a ajuns poliţia i-am auzit întrebând dacă sunt răniţi în jur. Din baruri am auzit strigăte care spuneau că sunt unul, doi, trei.“"Atentatorul a tras, pur şi simplu, asupra oamenilor care se aflau în mişcare sau pe loc, în parcul Schanigarten! Atentatorul se deplasa în direcţia Piaţa de Sus (Hoher Markt) şi Biserica Ruprecht, când, brusc, a deschis focul asupra oamenilor care se aflau în parcul Schanigarten! NU a tras asupra sinagogii.“"Am auzit ceva asemănător cu niste împuşcături, şi totuşi parcă nu mai auzisem acest gen de zgomot în viaţa mea! În naivitatea mea mă gândeam că, poate, sunt focuri de artificii. Şi atunci a strigat cineva că ceea ce auzim într-adevăr sunt împuşcături. Moment în care prietena mea mi-a spus «repede în local, hai să ne întoarcem».“Alexander Petritz, martor: "Mergeam absolut întâmplător pe Rotenturmstrasse, îndreptându-mă către casă, în Districtul 2. Iniţial am crezut că sunt zgomote de focuri de artificii“."Sunt chiar în faţa Ministerului de Interne care a confirmat faptul că unul dintre terorişti a fost împuşcat, dar, totodată, că cel puţin încă unul a scăpat şi se află în libertate, reprezentând un pericol real pentru populaţie! Dupa cum puteţi vedea şi auzi, Poliţia şi toate celelalte forţe de ordine sunt în alerta maximă şi-l caută pe cel de-al doilea atacator înarmat şi sunt însoţite de câini special instruiţi pentru acest gen de intervenţii de mare risc!“, povestește alt martor, citat de kurier.at."Un dispozitiv impresionant de politişti a fost imediat mobilizat la locul atentatului pentru a-i proteja pe oamenii din local. Chiar şi mulţi trecători, care se aflau la plimbare sau în trecere prin zonă în momentul fatidic, au fost aduşi în restaurant din motive de siguranţă“, mărturisește altcineva.